নির্বাচনকে প্রশ্নবিদ্ধ করাই তাদের লক্ষ্য: বিএনপির উদ্দেশে ওবায়দুল কাদের
বিএনপি নির্বাচনকে প্রশ্নবিদ্ধ করার চেষ্টা করছে বলে অভিযোগ করেছেন আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের। তিনি বলেন, নিশ্চিত পরাজয় জেনে সিটি কর্পোরেশন নির্বাচন নিয়ে বিএনপি আবোলতাবোল বলছে। তাদের বড় লক্ষ্য হচ্ছে- নির্বাচনটাকে প্রশ্নবিদ্ধ করা। সচিবালয়ের নিজ মন্ত্রণালয়ে রোববার বিকালে সাংবাদিকদের প্রশ্নের জবাবে তিনি এসব কথা বলেন।





নির্বাচন কমিশন ব্যর্থ, তারা কখনও নির্বাচন পরিচালনার যোগ্যতা রাখে না- বিএনপির মহাসচিব মির্জা ফখরুল ইসলাম আলমগীরের এমন বক্তব্যের জবাবে ওবায়দুল কাদের বলেন, তাদের এসব আচরণ, কথাবার্তায় একটা বিষয় দিবালোকের মতো পরিষ্কার হয়ে যাচ্ছে। তারা যে নির্বাচনে অংশগ্রহণ করছে এটা লোক দেখানো। তারা নির্বাচনে জেতার লক্ষ্যের চেয়ে বড় লক্ষ্য হচ্ছে নির্বাচনটাকে প্রশ্নবিদ্ধ করা।




সেতুমন্ত্রী বলেন, ইভিএম নিয়ে তারা (বিএনপি) বিষোদ্গার করছে। ইভিএমের বিরুদ্ধে যতটা না, তার চেয়ে বেশি হচ্ছে নির্বাচন বিতর্কিত করার জন্য। তারা ইভিএমকে বিতর্কিত করে তাদের নির্বাচনে পরাজয়ের যে আভাস সেটাকে এড়াতে চায়। এ জন্য তারা এই বিষয়গুলোকে উপস্থাপন করছে।
প্রধানমন্ত্রীর কার্যালয়ে ফার্স্ট ট্র্যাক প্রজেক্টের সভার বিষয়ে জানতে চাইলে ওবায়দুল কাদের বলেন, ফার্স্ট ট্র্যাকে পদ্মা সেতু ও মেট্রোরেল আছে। আমাদের এ দুটি প্রজেক্ট নিয়ে প্রধানমন্ত্রী সন্তোষ প্রকাশ করেছেন। অগ্রগতি ভালো। বঙ্গবন্ধু টানেল, মাতারবাড়ী, রূপপুর, পায়রা বন্দর নিয়েও আলোচনা হয়েছে।
মিয়ানমারের রাখাইন রাজ্যে গভীর সমুদ্রবন্দর স্থাপনে আগ্রহী চীন- এই বিষয়টা রোহিঙ্গাদের ফেরা নিয়ে আশা কমাচ্ছে কি না, এমন প্রশ্নের জবাবে সেতুমন্ত্রী বলেন, আমাদের স্বার্থ ক্ষুণ্ন করার মতো বিষয় এখনও দেখছি না। আমাদের স্বার্থ ক্ষুণ্ন করার মতো কিছু হলে আমরা অবশ্যই অবজেকশন রাইজ করব।
এর আগে ওবায়দুল কাদেরের সঙ্গে সৌজন্য সাক্ষাৎ করে বাংলাদেশে নিযুক্ত থাইল্যান্ডের রাষ্ট্রদূত অরুণরাং ফতং হামফ্রেইসের নেতৃত্বে একটি প্রতিনিধি দল। থাইল্যান্ডের রাষ্ট্রদূতের সঙ্গে সাক্ষাতের বিষয়ে ওবায়দুল কাদের বলেন, এলিভেটেড এক্সপ্রেসওয়ে ও এমআরটি লাইন-৬-এর ৩ ও ৪ নম্বর প্যাকেজ বাস্তবায়ন করছে ইতালি-থাই কোম্পানি। এর অগ্রগতি নিয়ে আলোচনা হয়েছে। তাদের আরও দ্রুত করতে বলেছি।

বিএনপি নির্বাচনকে প্রশ্নবিদ্ধ করার চেষ্টা করছে বলে অভিযোগ করেছেন আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের। তিনি বলেন, নিশ্চিত পরাজয় জেনে সিটি কর্পোরেশন নির্বাচন নিয়ে বিএনপি আবোলতাবোল বলছে। তাদের বড় লক্ষ্য হচ্ছে- নির্বাচনটাকে প্রশ্নবিদ্ধ করা। সচিবালয়ের নিজ মন্ত্রণালয়ে রোববার বিকালে সাংবাদিকদের প্রশ্নের জবাবে তিনি এসব কথা বলেন।